Bernardo Penabade - Wikipedia

# Bernardo Penabade

### Na Galipedia, a wikipedia en galego.

Unha proposta para o borrado desta páxina fíxose na Galipedia.
Esta petición está sendo discutida para acadar un consenso sobre se este é, ou pode ser, un artigo apropiado para a Wikipedia. Por favor vexa a entrada desta páxina na lista de votacións para borrar para máis detalles. Se vostede pensa que non está xustificado polas políticas e normas da Wikipedia vote en contra da súa eliminación. Por favor non quite está mensaxe nin baleire de contido a páxina mentres a proposta está sendo considerada. En todo caso, é benvida toda mellora que poida realizar na edición deste artigo, en especial se consigue correxir os problemas que provocaron que estivera na lista de items a borrar.

Bernardo Penabade, presidente da AGAL. Orixe da fotografía: http:www.agal-gz.org

O profesor Bernardo Penabade Rei é o actual Presidente da Associaçom Galega da Língua (AGAL), un dos principais colectivos do reintegracionismo galego. Penabade naceu nas Grañas do Sor (Mañón) en 1964. É licenciado en Filoloxía Galego-Portuguesa pola Universidade de Santiago de Compostela. Na actualidade dá aulas de lingua e literatura galegas no IES "Perdouro" de Burela.

Durante a súa estadía en Compostela, na residencia universitaria do Burgo das Nacións foi un dos impulsores do colectivo de estudantes que organizou numerosos cursos e conferencias e que convou o Certame Literario que permitiu a descuberta de escritoras e escritores hoxe consagrados.

Desde 1985 mantivo colaboración artística no sector audiovisual coa empresa Imaxe Galega en traballos encargados pola TVG. Ademais da sincronización e dobraxe de filmes e seriais televisivos, ocupouse da tradución de guións (especialmente de programas destinados ao público infantil). Entre 1997 e 1998 foi colaborador habitual de Volvoreta, o suplemento do xornal El Correo Gallego para a comunidade universitaria de Compostela, publicando noticias de libros e entrevistas a escritores galegos.

Após un breve período de docencia no Colexio Paulo VI da Rúa de Valdeorras, foi profesor no Instituto Otero Pedrayo de Ourense, en Bueu, Ortigueira e en Viveiro (IES Vilar Ponte, 1990-2003). Desde 2003 está destinado no IES Perdouro de Burela.

Ten participado en numerosos congresos con relatorios publicados sobre lingüística, sociolingüística e didáctica. Traballos seus poden lerse na revista Agália, n'A Nosa Terra e no Novas da Galiza, como tamén nas actas de diversas reunións de carácter científico.

Desde 1983 é membro da Associaçom Galega da Língua, e entre 1984 e 1995 xa tiña sido elexido membro do consello directivo da asociación. A partir de xullo de 2001 converteuse no presidente da AGAL. Co seu acceso á presidencia rompeuse unha traxectoria máis escura e culturalista da AGAL e deu o grupo reintegracionista pasos na súa dimensión pública, como a participación na constitución da Assembleia da Língua, ensaio de plataforma de traballo conxunto de todos os grupos reintegracionistas, ou como a inauguración dun local propio.

Penabade foi reelexido na presidencia da AGAL en 2003 com quase o 90% dos votos a favor e sen sofrer ningún voto na contra. Tamén forma parte da Comissom Lingüística da asociación.

## [editar] Publicacións

- Cordinador das ‘Actas do Congresso Álvaro Cunqueiro’ (en colaboración con Araceli Herrero, Ramón Reimunde e Xabier Cordal). (Edición da Deputación de Lugo, 1993).
- En colaboración con Marica Campo tivo ao seu coidado escolma e notas do libro ‘Ansias de Vento’, publicación póstuma do poeta Gustavo Adolfo Lois Dosil (1996).
- En 2002 publicou Lingua e Literatura-3 e Lingua e Literatura-4, manuais curriculares para o segundo ciclo do Ensino Secundario Obrigatorio (Consorcio Editorial).
- ‘Outra voz na procura da emancipaçom nacional: Ricardo Flores’, ‘Educaçom e informaçom objectivas: dous direitos lingüísticos’ e ‘As relaçons transfronteiriças no currículo académico’ in «Agália. Revista de Humanidades e Ciências Sociais».
- Penabade Rei, Bernardo (2000): "Alguns usos conflitivos da preposiçom 'a' nos complexos verbais", in Rodríguez (ed.) (2000), 743-757. / Tamén aparece no volume ‘Estudos dedicados ao Professor Ricardo Carvalho Calero’ (Ed. da USC / Parlamento Galego).
- ‘Estratégias para a recuperaçom lingüística no ensino’, in Actas do VII Congreso Internacional da Sociedade Española da Lingua e a Literatura (2003).
- Coordinación e prólo godo volume colectivo (114 autores; 502 páxs.) ‘Deixade que voe o paporroibo, que vos conte contos’ (1999).
- ‘Xavier Alcalá, escritor e primeiro presidente da AGAL’ (Agália, 2002).

## [editar] Ligazóns

- Órganos directivos da AGAL
- Historia da AGAL

Traído desde "http://gl.wikipedia.org../../../b/e/r/Bernardo_Penabade_ce2a.html"

Categorías: Borrar | Filólogos galegos

##### Views

- Artigo
- Discusión
- Revisión actual

##### Procura

##### Outras linguas

- Português
- Español